Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 672/14/3304	Nové Mesto nad Váhom, 14.11.2014
EEČ : 2-24-67-2014

U Z N E S E N I E

Trestná vec:	obvinený XXXXX 
Prečin:	Nedovolené ozbrojovanie a obchodovanie so zbraňami podľa § 294 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
Okresnému riaditeľstvu Policajného zboru v Novom Meste nad Váhom. Odboru poriadkovej a dopravnej polície, Oddeleniu dokladov 

Trestné stíhanie bolo vedené na tom skutkovom základe, že obvinený XXXXX si presne nezisteným spôsobom zadovážil a následne na presne nezistených miestach, minimálne však v mieste svojho trvalého bydliska v rodinnom dome vo Višňovom č. XXXXX v presne nezistenom čase, minimálne však do 03.00 hod dňa 16.3.2014 bez povolenia držal 50 ks nábojov so stredovým zápalom kal. 9 mm Luger, s celoplášťovými strelami, z toho 25 ks výrobca Sellier & XXXXX republika, 25 ks výrobca PMJ Južná Kórea, 16 ks nábojov so stredovým zápalom kal. 6,35 mm Browning, s celoplášťovými olovenými strelami, výrobca Sellier & Bellot, Česká republika, 49 ks nábojov so stredovým zápalom kal. 9 mm Luger, s celoplášťovými strelami, výrobca Považské strojárne. Slovenská republika, 1 ks náboj so stredovým zápalom kal. 6,5x 57 s poloplášťovou strelou, výrobca RW'S, Nemecko. 1 ks náboj so stredovým zápalom kal. 308 Winchcester, s poloplášťovou strelou, výrobca Sellier & Bellot. Česká republika, 1 ks náboj so stredovým zápalom kal. 357 Magnum s expanznou strelou, výrobca Norma, Švédsko, 1 ks náboj so stredovým zápalom kal. 20, laborovaný jednotnou olovenou strelou, výrobca Nike, Maďarsko, 1 ks náboj so stredovým zápalom, kal. 12, laborovaný olovenými brokmi priemeru 9 mm, výrobca Sellier & Bellot, Česká republika, 1 ks náboj so stredovým zápalom, kal. 12, laborovaný olovenými brokmi priemeru 4,5 mm, výrobca Sellier & Bellot, Česká republika, 70 ks nábojov s okrajovým zápalom, kal. 22 Long Rifle, s olovenými strelami, výrobca Sellier & Bellot, Česká republika, 20 ks nábojov s okrajovým zápalom kal. 22 Long Rifle, typ Stinger, olovený s pomedenými strelami, výrobca CCI, USA, teda si zadovážil a neoprávnene držal celkovo 211 ks streliva, pričom takéto strelivo môže v zmysle § 12 ods. 1 zákona o strelných zbraniach a strelive č. 190/2003 Z. z. v znení neskorších predpisov nadobudnúť do vlastníctva len držiteľ zbrojného preukazu, držiteľ zbrojnej licencie alebo držiteľ zbrojného sprievodného listu na trvalý vývoz, pričom obvinený XXXXX nemal v tom čase v legálnej držbe zbrane, ku ktorým by uvedené strelivo prináležalo

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
	Vyšetrovateľ Okresného riaditeľstva PZ v Novom Meste nad Váhom, Odboru kriminálnej polície uznesením  sp. zn. ORP - 333/VYS - NM - 2014  zo dňa 28.08.2014  vzniesol obvinenie XXXXX podľa § 206 ods. 1 Trestného poriadku pre prečin nedovoleného ozbrojovania a obchodovanie so zbraňami podľa § 294 ods. 1 Trestného zákona, ktorého sa mal dopustiť na  skutkovom základe, uvedenom vo výrokovej časti tohto uznesenia.

Vyšetrovateľ dňa 31.10.2014 predložil tunajšej prokuratúre vyšetrovací spis s návrhom na postúpenie veci podľa § 214 ods. 1 Trestného poriadku.

	Preskúmaním vyšetrovacieho spisu som dospela k záveru, že návrh vyšetrovateľa je dôvodný.

	Z vykonaného dokazovania vyplýva, že skutok, pre ktorý bolo XXXXX vznesené obvinenie, nie je trestným činom, ale ide o skutok, ktorý by mohol byť priestupkom.

	Vyššie uvedené skutočnosti vyplývajú  z výsluchu obvineného XXXXX, svedka XXXXX, znaleckého posudku kriminalistického a expertízneho ústavu Policajného zboru Bratislava z odboru kriminalistika a správy z Oddelenia dokladov, evidencie zbraní, Okresného riaditeľstva policajného zboru Nové Mesto nad Váhom a listinných dôkazov obsiahnutých vo vyšetrovacom spise.

Obvinený XXXXX v rámci trestného konania, vedeného na Odbore kriminálnej polície, Krajského riaditeľstva Trenčín sp. zn.  KRP-104/2-VYS-TN-2014 podľa § 89 ods. 1 Trestného poriadku  po poučení, že osoba nie je povinná vec vydať v prípade, ak by sa týmto vydaním spôsobila nebezpečenstvo trestného stíhania, obvinený dobrovoľne vydal do trestného konania všetky zbrane a strelivo, ktoré vlastnil, resp. prechovával v mieste svojho trvalého pobytu vo Višňovom č. XXXXX

 Z výsluchu obvineného XXXXX vyplýva, že  po smrti XXXXX dňa 27.10.2010,  ktorý bol jeho strýkom, ako poľovník a držiteľ zbrojného preukazu, všetky náboje po nebohom XXXXX vzal k sebe domov do Višňového XXXXX a uložil ich v trezore slúžiacom na uloženie vlastných zbraní. Zbrane po XXXXX odovzdal na polícií v Novom Meste nad Váhom . Náboje po smrti XXXXX neprezeral a nepočítal. Ďalej uviedol, že predpokladal, že všetky prináležia len ku zbraniam, ktoré XXXXX vlastnil. Náboje uzamkol vo svojom trezore slúžiacom na uschovanie zbraní a časom na ne zabudol. Od smrti XXXXX do 16.3.2014 s nábojmi nijak nemanipuloval.

Tieto skutočnosti potvrdila vo výsluchu svedkyňa XXXXX, ktorá uviedla, že po smrti manžela XXXXX obvinený XXXXX, ktorý bol predsedom poľovníckeho združenia, sa tento postaral o to, aby zbrane a náboje nikto nezneužil, pričom jej povedal že zbrane odovzdal na polícii.

Na základe príkazu Okresného súdu Nové Mesto nad Váhom sp. zn. 0Tp/632/2014 zo dňa 25.09.2014 bol znalcami z odboru zdravotníctvo skúmaný duševný stav obvineného, z dôvodu že najmenej od dňa 15.03.2014 do času  vyšetrenia dňa 18.06.2014 znalcami obvinený trpel duševnou poruchou.

Z uvedeného dôvodu bol znalcami vypracovaný znalecký posudok z odboru zdravotníctvo a farmácia, odvetvie psychiatria, z ktorého vyplýva, že obvinený XXXXX v čase spáchania skutku trpel duševnou poruchou, organickou bludovou poruchou, ktorá však nemala žiadny vplyv na jeho schopnosť rozpoznať spoločenskú nebezpečnosť a ovládať svoje konanie v prípade predmetného skutku. V čase spáchania činu mohol rozpoznať spoločenskú nebezpečnosť svojho konania a ovládať svoje konanie.

 Zbrane obvineného, ako aj vydané strelivo boli podrobené znaleckému skúmaniu, kriminalistickým a expertíznym ústavom Policajného zboru Bratislava, odbor kriminalistika, z ktorého vyplýva, že 211 ks nábojov, ktoré obvinený dňa 16.3.2014 vydal, neprislúcha do zbraní (iný kaliber), ktoré sú zapísané na preukazoch zbraní č. 030637, 030638, 030639 k zbrojnému preukazu č. AA032385, vystaveného kmeňu obvineného XXXXX. Predmetných 211 ks nábojov je v zmysle § 2 písm. g) zákona o zbraniach a strelive č. 190/2003 Z.z.  strelivom a ich nadobúdanie a držanie podlieha § 12 ods. 1 zákona o zbraniach a strelive. 

Zároveň vyšetrovateľ zabezpečil správu z Oddelenia dokladov, evidencie zbraní Okresného riaditeľstva policajného zboru Nové Mesto nad Váhom, z ktorej vyplýva, že obvinený XXXXX po smrti svojho strýka XXXXX, zbrane, ktoré vlastnil odovzdal do úschovy na Oddelenie dokladov OR PZ Nové Mesto nad Váhom od dňa 29.12.2010 do dňa 19.10.2011. Obvinený XXXXX sa dňa 19.10.2011 stal oprávneným vlastníkom a držiteľom všetkých zbraní, ktoré pôvodne vlastnil XXXXX, a to konkrétne: výmenná hlaveň kalibru 7x57R/12 - XXXXX vlastníkom do 9.1.2013, broková kozlica kal 16/16 - XXXXX vlastníkom do 9.1.2013, malorážka opakovacia kalibru 22 Long rifle - XXXXX vlastníkom do 15.2.2012.

Obvinený XXXXX však strelivo kalibru 22. Long rifle, ktoré sa používa do malokalibrovky držal neoprávnene v čase od smrti jeho strýka XXXXX dňa 27.10.2010 do dňa 19.10.2011, potom následne po predaji zbrane od 16.2.2012 do 16.3.2014. Rovnako to bolo aj s držbou nábojov kalibru 12, ktoré sú určené do brokovnice kalibru 12. Obvinený XXXXX nikdy nevlastnil zbrane, do ktorých je možné použiť strelivo kalibru 9 mm Luger, 6,35 mm Browning, 6,5x 57, 308 Winchcester, 357 Magnum, brokové strelivo kalibru 20. 

Na základe vykonaného dokazovania je preukázané, že obvinený XXXXX bez príslušného povolenia neoprávnene prechovával 211 ks nábojov, ktoré nepatrili do žiadnej zo zbraní, ktoré by v tomto čase vlastnil. 

Z vykonaného dokazovania však nebol preukázaný úmysel obvineného zadovažovať a držať strelivo bez povolenia. Z výsluchu obvineného XXXXX a svedka XXXXX bolo zistené, že obvinený po smrti jeho strýka XXXXX zabezpečil odovzdanie zbraní polícii, úschovu streliva zabezpečil, tým že toto uschoval v trezore, v úmysle zabezpečiť pred zneužitím neoprávnenou osobou. Zbrane uložil v úschove na polícií a náboje u seba v trezore. Na tieto náboje neskôr zabudol, stále ich mal však uzamknuté v trezore a žiadnym spôsobom s nimi nemanipuloval. Malokalibrové náboje a náboje kalibru 12 v istom čase dokonca držal legálne, nakoľko bol držiteľom malokalibrovky a výmennej hlavne kal. 7x57R/12. Konanie obvineného však vykazuje známky nedbanlivostného konania vo forme prechovávania streliva, na ktoré nebol oprávnený.

Prečinu nedovoleného ozbrojovania a obchodovania so zbraňami podľa § 294 ods.l  Trestného zákona sa dopustí ten trestnoprávne zodpovedný subjekt, ktorý sebe alebo inému vyrobí, dovezie, vyvezie, prevezie, prepraví, zadováži alebo drží strelivo bez povolenia, alebo takú činnosť sprostredkuje.

Zadovážením sa rozumie akýkoľvek spôsob získania streliva, či už kúpou, výmenou za inú vec. darom, krádežou a pod. Držaním sa rozumie, keď má páchateľ strelivo vo faktickej moci, nemusí ju mať priamo pri sebe. Môže sa jednať o akýkoľvek spôsob držania zbrane.

Toto ustanovenie chráni bezpečnosť ľudí pred možným ohrozením ich života a zdravia, ktoré vyplýva z nekontrolovaného držania a výroby strelných zbraní, streliva,výbušnín a chemických zbraní.

Trestným činom je v zmysle § 8 Trestného zákona protiprávny čin, ktorého znaky sú uvedené v tomto zákone, ak tento zákon neustanovuje inak. V zmysle § 17 tohto zákona je pre trestnosť činu spáchaného fyzickou osobou treba úmyselné zavinenie, ak tento zákona výslovne neustanovuje, že stačí zavinenie z nedbanlivosti.
S poukazom na ust. § 17 Tr. zák. jasne vyplýva, že vyššie citovaný prečin je úmyselným trestný činom. To znamená, že na vyvodenie trestnej zodpovednosti sa vyžaduje preukázanie úmyselného zavinenia aspoň vo forme nepriameho úmyslu.

Podmienky nadobúdania vlastníctva, držania, nosenia a používania zbraní a streliva, práva a povinnosti držiteľov zbraní a streliva, podmienky na vývoz, dovoz a prevoz streliva ustanovuje zákon o zbraniach a strelive č. 190/2003 Z.z.

Zadovážením sa rozumie akýkoľvek spôsob získania streliva, či už kúpou, výmenou za inú vec. darom, krádežou a pod. Držaním sa rozumie, keď má páchateľ strelivo vo faktickej moci, nemusí ju mať priamo pri sebe. Môže sa jednať o akýkoľvek spôsob držania zbrane.

Priestupku na úseku zbraní a streliva podľa § 69 ods. 1 písm. a) Zákona o zbraniach a strelive a o zmene a doplnení niektorých zákonov č. 190/2003 Z.z. sa dopustí ten. kto bez povolenia vyrobí alebo zadováži sebe alebo inému zbraň alebo strelivo podliehajúce povoľovaciemu konaniu, ohláseniu a evidenčnej povinnosti, alebo ich bez povolenia prechováva, alebo vykonáva činnosť, na ktorú je potrebné povolenie podľa tohto zákona.

	Vzhľadom na vykonané dokazovanie v predmetnej trestnej veci a skutočnosti zisteného v priebehu vyšetrovania mám za preukázané, že uvedený skutok nie je možné subsumovať pod skutkovú podstatu uvedeného prečinu, a to vzhľadom na absenciu úmyslu páchateľa strelivo držať bez povolenia, a preto som rozhodla tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Alexandra Galková
prokurátorka